Document ID: /roh_data/filtered/Billingualer_Corpus_interleaved-de-rm.jsonl.gz/1725

This is a text translated from German to Rumantsch Grischun.
Wenn Glückspiel zur Sucht wird: Das kantonale Sozialamt organisiert Tagung zu einem hochaktuellen Thema

Glücksspiele üben eine grosse Faszination aus, doch diese Faszination kann schnell zur Sucht werden. Am 18. Februar 2010 (9 - 17 Uhr) organisiert das kantonale Sozialamt eine Fachtagung zur Glückspielsucht. Es werden aktuelle Zahlen und Trends vorgestellt sowie die Themen Früherkennung und Prävention diskutiert.

"Die Bank gewinnt immer." – Auch wenn einige Glückspilze dies nicht wahrhaben wollen, trifft diese Aussage in besonderem Masse auf Glückspiele zu. Die Folgen für diejenigen, welche von der Spielsucht befallen sind, können gravierend sein. Neben dem finanziellen Ruin kann diese Spielsucht auch zur sozialen Ausgrenzung, zum Bruch mit der eignen Familie und dem Verlust des Arbeitsplatzes führen.

Zum Thema "Glückspielsucht" organisiert das kantonale Sozialamt am Donnerstag, 18. Februar 2010, in der Aula des Bildungszentrums Gesundheit und Soziales, Gleis D in Chur eine Fachtagung. Experten tragen die neuesten Fakten und Zahlen zusammen und zeigen, dass sich die Anzahl derer, welche von der Spielsucht befallen sind, durch das Medium Internet massiv vergrössert hat. Durch die Internetspiele findet die Sucht immer häufiger im Verborgenen statt, denn die Spieler müssen sich nicht mehr im öffentlichen Raum treffen.

Handlungsbedarf gegeben

Dass im Bereich Glückspielsucht Handlungsbedarf besteht, veranschaulicht der Umstand, dass die Ostschweizer Kantone die Prävention in diesem Bereich massiv ausbauen. Die Kantone St. Gallen, Appenzell Ausserrhoden, Appenzell Innerrhoden, Glarus, Graubünden und Thurgau haben ein gemeinsames Konzept zur Prävention und Bekämpfung der Spielsucht erarbeitet. So wurde unter

www.sos-spielsucht.ch

eine Website aufgeschaltet sowie eine telefonische Beratungsnummer (0800 040 080) eingerichtet. Betroffene und Angehörige erhalten dort wichtige Informationen rund um die Spielsucht. Zudem wurden die regionalen Fachstellen für dieses Thema sensibilisiert und ausgebildet, damit sie die entsprechende Fachberatung und Triage anbieten können. Dabei unterscheidet sich die Glückspielsucht kaum von anderem Suchtverhalten: Wenn die Sucht richtig ausgebrochen ist, richten die Betroffenen ihr ganzes Leben nur noch nach dem Glückspiel aus. Alles andere wird vernachlässigt.

Tagung und Workshops

Die Tagung in Chur richtet sich in erster Linie an Fachleute aus dem Sozialbereich. Professor Jörg Häfeli, Dozent und Projektleiter an der Hochschule Luzern, wird sich mit dem Thema "Glücksspiele in der Schweiz: Prävention, Früherkennung, Zahlen und Trends" befassen. Christa Bot, Psychologin IAP, Projektleitung Interkantonales Glücksspielprojekt Ostschweiz, wird die Zusammenarbeit der Ostschweizer Kantone vorstellen. Peter Schneeberger leitet die Beratungsstelle für Schuldenfragen des Roten Kreuzes Graubünden in Chur. Er informiert über Möglichkeiten zur Schuldensanierung. Dr. Ines Bodmer vom Zentrum für Verhaltenssucht escape in Zürich stellt ihr Referat unter das Thema "Glücksspielsucht: Erkennen und behandeln".

Am Nachmittag finden vier verschiedene Workshops statt. Diese widmen sich den Themen: "Beratungsleitfaden Glücksspielsucht" (Christa Bot), "Glücksspiele im Internet" (Jörg Häfeli), "Schuldenbereinigung: Chance oder Utopie?" (Peter Schneeberger) und "Beratungsarbeit mit Angehörigen" (Ines Bodmer).

Auskunftsperson:

- Franz Bütler, Leiter Sozialdienste, Sozialamt, Tel. 081 257 26 68

Hinweis an die Medien:

Medienschaffende, die über die Fachtagung berichten möchten, sind herzlich eingeladen. Aus organisatorischen Gründen wird um eine Anmeldung beim Sozialamt (Tel. 081 257 26 61; E-Mail: pia.nikles@soa.gr.ch) bis Montag, 15. Februar 2010, gebeten. Das detaillierte Programm kann ebenfalls beim Sozialamt bezogen werden. Es ist auch auf der Website

http://www.gr.ch/DE/institutionen/verwaltung/dvs/soa/aktuelles

abrufbar.

Gremium: Sozialamt

Quelle: dt Sozialamt

11.02.2010
Sch'il gieu da fortuna daventa ina dependenza: L'uffizi dal servetsch social chantunal organisescha ina dieta davart in tema fitg actual

Ils gieus da fortuna èn ina gronda fascinaziun, questa fascinaziun po dentant daventar svelt ina dependenza. Ils 18 da favrer 2010 (9.00 – 17.00) organisescha l'uffizi dal servetsch social chantunal ina dieta davart la dependenza da gieus da fortuna. I vegnan preschentadas cifras e tendenzas sco er discutads ils temas da la diagnosa tempriva e da la prevenziun.

"La banca gudogna adina." – Er sche bleras persunas fortunadas na vulan betg crair quai, vala questa frasa spezialmain per gieus da fortuna. Las consequenzas per quellas e per quels ch'èn dependents da gieus da fortuna pon esser gravantas. Ultra dal donn finanzial po questa dependenza er chaschunar l'exclusiun da la societad, la ruptura cun l'atgna famiglia e la perdita da la plazza da lavur.

Davart il tema "dependenza da gieus da fortuna" organisescha l'uffizi dal servetsch social chantunal ina dieta che ha lieu gievgia, ils 18 da favrer 2010, en l'aula dal center da furmaziun per la sanadad ed ils fatgs socials, binari D, a Cuira. Expertas ed experts resumeschan ils fatgs e las cifras las pli novas e mussan ch'il dumber da persunas ch'èn dependentas da gieus da fortuna è s'augmentà massivamain tras il medium internet. Tras ils gieus en l'internet resta la dependenza pli savens zuppada, perquai che las giugadras ed ils giugaders na ston betg pli sa scuntrar en in lieu public.

Basegn d'agir cumprovà

Ch'igl exista in basegn d'agir en il sectur da la dependenza da gieus da fortuna, mussa la circumstanza ch'ils chantuns da la Svizra orientala extendan massivamain la prevenziun en quest sectur. Ils chantuns Son Gagl, Appenzell dador, Appenzell dadens, Glaruna, Grischun e Turgovia han elavurà in concept communabel per prevegnir a la dependenza da gieus da fortuna e per cumbatter quella. Per quest intent han ins installà ina pagina d'internet sut

www.sos-spielsucht.ch

sco er in numer da cussegliaziun per telefon (0800 040 080). Persunas pertutgadas sco er lur confamigliaras e lur confamigliars survegnan infurmaziuns impurtantas davart la dependenza da gieus da fortuna. Plinavant èn vegnids sensibilisads e scolads ils posts spezialisads regiunals per quest tema, per ch'els possian porscher la cussegliaziun spezialisada correspundenta e la triascha. La dependenza da gieus da fortuna na sa differenziescha strusch d'auters cumportaments da dependenza: Ina giada che la dependenza è sa sviluppada dal tuttafatg, organiseschan las persunas pertutgadas lur vita mo pli tenor ils gieus da fortuna. Tut il rest vegn negligì.

Dieta e lavuratoris

La dieta a Cuira sa drizza en emprima lingia a persunas spezialisadas dal sectur social. Professer Jörg Häfeli, docent e manader da project a la scola auta a Lucerna, vegn a tractar il tema "gieus da fortuna en Svizra: prevenziun, diagnosa tempriva, cifras e tendenzas". Christa Bot, psicologa IPA e manadra dal project interchantunal davart il gieu da fortuna da la Svizra orientala, vegn a preschentar la collavuraziun tranter ils chantuns da la Svizra orientala. Peter Schneeberger maina il post da cussegliaziun per dumondas da debits da la crusch cotschna dal Grischun a Cuira. El infurmescha davart las pussaivladads per sanar ils debits. Dr. Ines Bodmer dal center per cumportaments da dependenza escape a Turitg tegna in referat davart il tema "dependenza da gieus da fortuna: percorscher e tractar".

Il suentermezdi han lieu quatter differents lavuratoris. Quels èn deditgads als temas: "mussavia per cussegliar cas da dependenza da gieus da fortuna" (Christa Bot), "gieus da fortuna en l'internet" (Jörg Häfeli), "rectificaziun dals debits: schanza u utopia?" (Peter Schneeberger) e "lavur da cussegliaziun cun confamigliaras e cun confamigliars" (Ines Bodmer).

Infurmaziuns:

- Franz Bütler, manader dal servetsch social, uffizi dal servetsch social, tel. 081 257 26 68

Infurmaziun per las medias:

Las collavuraturas ed ils collavuraturs da las medias che vulan rapportar davart la dieta èn envidads cordialmain. Per motivs organisatorics vegni supplitgà da s'annunziar tar l'uffizi dal servetsch social (tel. 081 257 26 61; e-mail: pia.nikles@soa.gr.ch) fin glindesdi, ils 15 da favrer 2010. Il program detaglià po er vegnir retratg tar l'uffizi dal servetsch social. El po er vegnir consultà sin la pagina d'internet sut

http://www.gr.ch/DE/institutionen/verwaltung/dvs/soa/aktuelles

.

Gremi: uffizi dal servetsch social

Funtauna: rg uffizi dal servetsch social

11.02.2010